ai4bharat/Pralekha huggingface dataset:
कंपनी व्यवहार मंत्रालय
नवी दिल्लीत स्पर्धा कायद्याच्या अर्थशास्त्रावर आठव्या राष्ट्रीय परिषदेचे आयोजन
नवी दिल्ली, 2 मार्च 2023
भारतीय स्पर्धा आयोगातर्फे उद्या नवी दिल्ली येथे स्पर्धा कायद्याच्या अर्थशास्त्रावरील 8 व्या राष्ट्रीय परिषदेचे आयोजन केले जात आहे.
भारतीय स्पर्धा आयोगातर्फे 2016 पासून दरवर्षी ही परिषद आयोजित केली जात आहे.
वित्त मंत्रालयाचे मुख्य आर्थिक सल्लागार डॉ. व्ही अनंत नागेश्वरन, यांचे परिषदेच्या उद्घाटन सत्रात प्रमुख भाषण होणार आहे.
परिषदेमध्ये एक खुले सत्र आणि दोन तांत्रिक सत्रे असणार आहेत. या वर्षीच्या परिषदेतील खुल्या सत्रात अँटिट्रस्ट अँड रेग्युलेशन: इंटरफेस अँड सिनर्जीज’’ या विषयावर चर्चा होणार आहे.
या खुल्या सत्राचे नियंत्रक ‘विधी लिगल’चे संस्थापक आणि संशोधन संचालक, डॉक्टर अर्घ्य सेनगुप्ता असणार आहेत. दोन तांत्रिक सत्रांचे अध्यक्ष, दिल्ली राष्ट्रीय विधी विद्यापीठाचे प्राध्यापक डॉ. एम.एस. साहू, आणि दिल्ली स्कूल ऑफ इकॉनॉमिक्सचे माजी वरिष्ठ प्राध्यापक डॉ. आदित्य भट्टाचार्जी असतील.
स्पर्धा कायद्याच्या अर्थशास्त्रामध्ये स्वारस्य विकसित करण्याचा आणि टिकवून ठेवण्याचा आणि अँटीट्रस्ट अर्थशास्त्रज्ञांचा एक गंभीर समूह तयार करण्यासाठी ही परिषद प्रयत्नशील आहे. ही परिषद स्पर्धा कायद्याच्या अर्थशास्त्राच्या क्षेत्रात काम करणारे विद्वान, अभ्यासक, शिक्षणतज्ज्ञ आणि तज्ञांना एकत्र आणण्याचं कार्य करते. विशिष्ट सत्रांच्या पलीकडे जावून या परिषदेमध्ये होणारी ज्ञानाची देवाणघेवाण आणि चर्चा याबरोबरच कायद्याच्या अंमलबजावणीसाठी आर्थिक आधारही प्रदान केला जातो.
या परिषदेची उद्दिष्टे खालील प्रमाणे आहेत:-
अ. स्पर्धा कायद्याच्या अर्थशास्त्राच्या क्षेत्रातील समकालीन विषयांवर संशोधन आणि वादविवादाला चालना देणे,
ब. भारतीय संदर्भाशी संबंधित स्पर्धाविषयक मुद्द्यांची चांगली समज विकसित करणे आणि
क. भारतातील स्पर्धा कायद्याच्या अंमलबजावणीसाठी रूपरेषा तयार करणे.
S.Bedekar/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 121
रसायन आणि खते मंत्रालय
केंद्रीय मंत्री मनसुख मांडवीय यांची अहमदाबाद येथील लस निर्मिती प्रकल्पाला भेट
नवी दिल्ली, 4 जुलै 2021
केंद्रीय रसायने आणि खत, बंदरे, नौवहन आणि जलमार्ग राज्यमंत्री  मनसुख मांडवीय यांनी आज अहमदाबाद येथील झायडस बायोटेक पार्कला भेट दिली.
ट्वीटर संदेशात मांडवीय म्हणाले, झायडस कॅजिला ही 'झायकोव्ह-डी'  विकसित करणारी कंपनी असून ही जगातील डीएनए-आधारीत पहिली कोविड-19 लस असणार आहे.
मंत्र्यांनी आज हेस्टर बायोसायन्सेसलाही भेट दिली. हेस्टरने कोवॅक्सीन निर्मितीसंदर्भात भारत बायोटेक कंपनीसोबत सामंजस्य करार केल्याची माहिती मंत्र्यांनी दिली.S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 153
आरोग्य आणि कुटुंब कल्याण मंत्रालय
देशातील कोविड मृत्यूदर 2 % च्या खाली, जागतिक स्तरावर सर्वांत कमी दर असणाऱ्या काही देशांमध्ये भारताचा समावेश आणि दरात सातत्याने घट सुरू
जवळपास 3 कोटी कोविड चाचण्या
नवी दिल्ली, 16 ऑगस्ट 2020
कोविड-19 मुळे बळी पडणाऱ्यांच्या संख्येत सातत्याने घट होत असून आजअखेर भारताचा मृत्युदर हा जगात सर्वात कमी मृत्युदर दर असणाऱ्या काही देशाइतका म्हणजेच 1.93% इतका झाला आहे. केंद्र आणि राज्य तसेच केंद्रशासित प्रदेश सरकारांच्या समन्वित प्रयत्नांचा हा परिणाम आहे.
50,000 मृत्यूसंख्या ओलांडायला अमेरिकेला 23 दिवस, ब्राझीलला 95 दिवस आणि मेक्सिकोला 141 दिवसांचा अवधी लागला तर या संख्येपर्यंत पोचण्यासाठी भारताला 156 दिवस लागले.
केंद्र आणि राज्य तसेच केंद्रशासित प्रदेश सरकारांचे रुग्णालयांमधील सुधारित आणि प्रभावी वैद्यकीय उपचार, देखरेखीसह घरातील विलगीकरण, ऑक्सिजनचा सौम्य प्रमाणातील वापर आणि रूग्णांना त्वरित व वेळेवर उपचार देण्यासाठी रुग्णवाहिकांच्या सुधारित सेवांवर लक्ष केंद्रित केले गेले आहे. आशा सेविकांचे अथक प्रयत्नांमुळे प्रभावीपणे देखरेख ठेवणे आणि घरामध्ये विलगीकरणात असलेल्या रुग्णांच्या प्रकृतीच्या प्रगतीचा आढावा घेत राहणे शक्य झाले आहे. नवी दिल्लीमधील एम्सच्या संबंधित तज्ज्ञ डॉक्टरांच्या दूरभाष माध्यमातून झालेल्या मार्गदर्शक सत्रामुळे कोविड– 19 च्या रुग्णांवर उपचार करणाऱ्या डॉक्टरांचे वैद्यकीय व्यवस्थापन कौशल्य अद्ययावत झाले आहे. या उपायांमुळे गंभीर आणि गुंतागुंतीच्या रुग्णांसाठी एकत्रित आणि अखंड तसेच कार्यक्षम रुग्ण व्यवस्थापन घरोघरी रुग्णालयांपर्यंत सुनिश्चित केले गेले आहे. त्यामुळे हे सुनिश्चित झाले आहे की भारताचा प्रकरण मृत्यू दर  जागतिक सरासरीच्या खाली राखला जाईल.
चाचणीची आक्रमकपणे यशस्वी अंमलबजावणी करणे, उपाययोजनांच्या व्यापकतेने संपूर्णपणे आढावा घेणे आणि चाचणी करणे, यामुळे रुग्णांच्या बरे होण्याचे प्रमाण देखील सातत्याने वाढते राहिले आहे. भारतातील रुग्ण बरे होण्याचा दर जवळपास 72 % पर्यंत पोहोचला आहे, तो आणखी वाढेल, याची खात्री असून अधिकाधिक रुग्ण बरे होतही आहेत. गेल्या 24 तासात 53,322 रुग्ण बरे झाले आहेत आणि त्यांना घरी सोडण्यात आले आहे, या संख्येसह बरे झालेल्या कोविड-19 रुग्णांची संख्या 18.6 लाखांपेक्षा  जास्त झाली आहे.
बरे होण्याच्या रुग्ण संख्येत निरंतर वाढ होत असल्यामुळे हे निश्चित झाले आहे की देशातील रुग्णसंख्येच्या टक्केवारीचे प्रमाण आता कमी होत आहे. सध्याचे सक्रीय रुग्ण  देशातील वास्तविक रुग्णसंख्या दर्शवितात. आजच्या एकूण पॉजिटीव प्रकरणांपैकी ही 26.16 टक्के आहे, गेल्या 24 तासांत ही नोंद कमी झाली आहे. ते सक्रिय वैद्यकीय देखरेखीखाली आहेत.
कार्यक्षम आणि आक्रमक चाचणींद्वारे भारत ३ कोटी कोविड चाचण्या पूर्ण करण्याकडे वेगाने वाटचाल करीत आहे, आतापर्यंत 2,93,09,703 नमून्यांची चाचणी घेण्यात आली आहे. तर, गेल्या 24 तासात 7,46,608 चाचण्या करण्यात आल्या आहेत.
सरकारी क्षेत्रातील 969 प्रयोगशाळेच्या आणि 500 खासगी प्रयोगशाळांमध्ये अशा एकूण 1,469 निदान करणाऱ्या प्रयोगशाळांच्या जोडल्या जाणाऱ्या आणि वेगाने वाढणाऱ्या राष्ट्रीय नेटवर्कमुळे हे शक्य झाले आहे.
D.Wankhede/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
सामाजिक न्याय आणि सबलीकरण मंत्रालय
कर्तव्यपथावर पहिल्यांदाच दिव्य कला मेळ्याचा प्रारंभ
22 राज्यांमधील 200 पेक्षा जास्त दिव्यांग त्यांच्या कौशल्याचे घडवणार दर्शन
नवी दिल्ली, 2 डिसेंबर 2022
केंद्रीय सामाजिक न्याय आणि सक्षमीकरणमंत्री डॉ. वीरेंद्र कुमार यांनी आज दिल्लीत इंडिया गेटजवळ कर्तव्य पथावर दिव्य कला मेळ्याचे उद्घाटन केले. सामाजिक न्याय आणि सक्षमीकरण राज्यमंत्री प्रतिमा भौमिक या देखील यावेळी उपस्थित होत्या. दिव्य कला मेळ्याचे 2 ते 7 डिसेंबर दरम्यान आयोजन करण्यात आले असून दिव्यांग कारागीर, कलाकार आणि देशभरातील कारागीरांना आपली कलाकुसर, कारागिरी यांचे दर्शन घडवण्यासाठी एक मंच उपलब्ध व्हावा या मेळ्याच्या आयोजनाचा उद्देश आहे. दिव्यांगजनांच्या आयुष्यात स्वावलंबन आणण्याचा या मेळ्याचा उद्देश असल्याचे केंद्रीय सामाजिक न्याय आणि सक्षमीकरणमंत्री वीरेंद्र कुमार यांनी सांगितले. अशा प्रकारच्या कार्यक्रमांमुळे दिव्यांगजनांना आपली उत्पादने प्रदर्शित करण्याची आणि त्यांची विक्री करण्यासाठी एक मोठे व्यासपीठ उपलब्ध होईल आणि भविष्यात मोठ्या उद्योगपतींशी संपर्क प्रस्थापित करण्याची देखील संधी मिळेल, असे ते म्हणाले. अशाच प्रकारे दिव्य कला मेळ्यांचे देशभरात आयोजन करण्यात येईल, अशी माहिती त्यांनी दिली. आपल्या मंत्रालयांतर्गत असलेली एनएचएफडीसी, एनबीसीएफडीसी, एनएसएफडीसी आणि एनएसकेडीएफसी ही चार वित्तीय महामंडळे मुदत कर्ज योजना आणि सूक्ष्म वित्तपुरवठा योजना या योजनांतर्गत या कारागिरांना विविध भागीदार वाहिन्यांच्या माध्यमातून अर्थसहाय्य करतील, असे त्यांनी सांगितले.
या कार्यक्रमाला भेट देणाऱ्या अभ्यागतांना जम्मू आणि काश्मीर आणि ईशान्य प्रदेशातील राज्यांसह देशाच्या विविध भागातील अतिशय आकर्षक उत्पादने, हस्तकला, हातमाग, वीणकाम आणि पॅकबंद खाद्यपदार्थ पाहण्याचा आणि त्यांचा आस्वाद घेण्याचा उत्साहवर्धक अनुभव मिळणार आहे. यामध्ये देशातील 22 राज्ये आणि केंद्रशासित प्रदेशातील सुमारे 200 दिव्यांग कारागीर, कलाकार आणि उद्योजक आपली उत्पादने आणि कौशल्ये प्रदर्शित करणार आहेत.
N.Chitale/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 113
पंतप्रधान कार्यालय
पंतप्रधानांचे असोचॅम स्थापना सप्ताह-2020 मध्ये 19 डिसेंबर रोजी बीजभाषण
पंतप्रधान नरेंद्र मोदी यांचे असोचॅम स्थापना सप्ताह 2020 मध्ये 19 डिसेंबर 2020 रोजी सकाळी 10.30 वाजता व्हिडिओ कॉन्फरन्सिंगच्या माध्यमातून बीजभाषण होणार आहे. यावेळी टाटा उद्योग समुहाला ‘असोचॅम एंटरप्राइज ऑफ द सेंच्युरी अॅवॉर्ड’ हा पुरस्कार देण्यात येणार आहे. टाटा समुहाच्यावतीने रतन टाटा यांना पंतप्रधानांच्या हस्ते हा पुरस्कार बहाल करण्यात येणार आहे.
असोचॅमविषयी माहिती -
भारतातील सर्व क्षेत्रातल्या चेंबर्सच्या संस्थापक प्रतिनिधींच्या वतीने असोचॅमची स्थापना 1920 मध्ये करण्यात आली. 400 पेक्षा जास्त वेगवेगळ्या चेंबर्स आणि व्यापारी संघटना असोचॅममध्ये सहभागी झाल्या असून संपूर्ण देशभरात 4.5 लाखांपेक्षा जास्त सदस्य आहेत. भारतीय उद्योगांसाठी असोचॅम ज्ञानाचे मुख्य केंद्र म्हणून उदयास आले आहे.
आरोग्य आणि कुटुंब कल्याण मंत्रालय
सुगम्य वैद्यकीय उत्पादनांवरील दुसऱ्या जागतिक परिषदेचे जे. पी. नड्डा यांच्या हस्ते उद्घाटन
नवी दिल्ली, 9 ऑक्टोबर 2018
सार्वत्रिक आरोग्य व्याप्ती हे शाश्वत विकास उद्दिष्ट 2030 कार्यक्रमाचा प्रमुख घटक असून त्यासाठी भारत कटिबद्ध असल्याचे केंद्रीय आरोग्य आणि कुटुंब कल्याण मंत्री जे. पी. नड्डा यांनी म्हटले आहे. सुगम्य वैद्यकीय उत्पादनांवरील दुसऱ्या जागतिक परिषदेचे उद्घाटन आज त्यांनी केले.
यावेळी नड्डा यांनी स्थिती अहवाल प्रकाशित केला. दक्षिण पूर्व आशियातील देशांमध्ये आरोग्य सहकार्याला चालना देण्यासाठी दक्षिण पूर्व आशिया नियामक नेटवर्क सुरू केले. सरकारने आयुष्मान भारत ही 50 कोटींहून अधिक लोकांना वर्षाला 5 लाख रुपयांची आरोग्य विम्याची हमी देणारी योजना सुरू केली असून जगातील सर्वात मोठी योजना असल्याचे ते म्हणाले. आतापर्यंत 50 हजारांहून अधिक लोकांनी या योजनेअंतर्गत सेवेचा लाभ घेतला आहे. शाश्वत विकास उद्दिष्ट 2030 कार्यक्रम साध्य करण्यासाठी सुगम्य वैद्यकीय उत्पादने आणि सार्वजनिक आरोग्यासाठी कायदेशीर वातावरण निर्माण करणे गरजेचे आहे, असे ते म्हणाले.
N.Sapre/S.Kane/P.Kor
(Visitor Counter : 81
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 191 कोटी 48 लाख लसींच्या मात्रा देण्यात आल्या आहेत.
भारतातील उपचाराधीन रुग्णांची संख्या सध्या 16,400 आहे
उपचाराधीन रुग्णांचे प्रमाण 0.04% आहे
रुग्ण बरे होण्याचा दर सध्या 98.75% आहे.
गेल्या 24 तासात 2,467 रुग्ण बरे झाले, त्यामुळे बरे झालेल्या एकूण रुग्णसंख्या वाढून 4,25,84,710 वर
गेल्या 24 तासात 1,569 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 84.44 कोटी चाचण्या करण्यात आल्या. गेल्या 24 तासात 3,57,484 चाचण्या करण्यात आल्या.
पंतप्रधान कार्यालय
ज्येष्ठ अभिनेत्री वहिदा रेहमान यांना दादासाहेब फाळके जीवनगौरव पुरस्कार जाहीर झाल्याबद्दल पंतप्रधानांनी त्यांचे अभिनंदन केले
नवी दिल्ली, 26 सप्टेंबर 2023
ज्येष्ठ अभिनेत्री वहिदा रेहमान यांना दादासाहेब फाळके जीवनगौरव पुरस्कार जाहीर झाल्याबद्दल पंतप्रधान नरेंद्र मोदी यांनी त्यांचे अभिनंदन केले आहे.
केंद्रीय माहिती आणि प्रसारणमंत्री अनुराग ठाकूर यांचा एक्स मंचावरील संदेश सामायिक करत पंतप्रधान म्हणाले:
“वहिदा रेहमानजी यांना दादासाहेब फाळके जीवनगौरव पुरस्काराने सन्मानित करण्यात येत आहे याबद्दल आनंदित झालो आहे. वहिदा रेहमान यांच्या भारतीय चित्रपटांतील प्रवासाने अविस्मरणीय ठसा उमटवला आहे. प्रतिभा, समर्पणवृत्ती आणि आकर्षकता यांची मूर्तिमंत प्रतिमा असलेल्या वहिदाजी यांनी आपल्या चित्रपटीय वारशाला मूर्त स्वरूप दिले आहे. त्यांचे अभिनंदन.”
S.Kane/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
साहिबजादा जोरावर सिंग जी आणि साहिबजादा फतेह सिंग जी यांच्या हौतात्म्याच्या स्मरणार्थ पंतप्रधानांनी 26 डिसेंबर हा दिवस ‘वीर बाल दिवस’ म्हणून केला घोषित
साहिबजादा जोरावर सिंग जी आणि साहिबजादा फतेह सिंग जी यांच्या हौतात्म्याच्या स्मरणार्थ या वर्षापासून 26 डिसेंबर हा दिवस 'वीर बाल दिवस' म्हणून पाळला जाईल, अशी घोषणा पंतप्रधान नरेंद्र मोदी यांनी आज श्री गुरु गोविंद सिंह जी यांच्या प्रकाश पूरबचे पवित्र औचित्य साधून केली आहे.
ट्विटसच्या मालिकेत पंतप्रधान म्हणाले;
"आज, श्रीगुरु गोविंद सिंगजींच्या प्रकाश पूरबच्या पवित्र दिवसानिमित्त, मला हे सांगताना गौरव वाटत आहे की या वर्षापासून, 26 डिसेंबर हा दिवस 'वीर बाल दिवस' पाळला जाईल. साहिबजादेंच्या न्यायासाठीच्या लढ्याला आणि धैर्याला ही समर्पक श्रद्धांजली आहे.
साहिबजादा जोरावर सिंग जी आणि साहिबजादा फतेह सिंग जी यांना भिंतीत जिवंत बंद करण्यात आल्यामुळे ज्या दिवशी हौतात्म्य प्राप्त झाले त्याच दिवशी ‘वीर बाल दिवस’ असेल. या दोन महात्म्यांनी धर्माच्या उदात्त तत्त्वांपासून विचलित होण्याऐवजी मृत्यूला प्राधान्य दिले.
माता गुजरी, श्री गुरु गोविंद सिंग आणि चार साहिबजादे यांचे शौर्य आणि आदर्श लाखो लोकांना शक्ती देतात. ते कधीही अन्यायापुढे झुकले नाहीत. त्यांनी सर्वसमावेशक आणि सलोखा असलेल्या जगाची कल्पना केली. त्यांच्याबद्दल अधिकाधिक लोकांना माहिती कळणे ही काळाची गरज आहे.”
संरक्षण मंत्रालय
‘किलर्स’ स्क्वाड्रनच्या वार्षिक पुरस्कार सोहळ्याचे मुंबईत आयोजन
नवी दिल्ली, 29 मे 2021
भारत पाकिस्तान युद्धादरम्यान कराचीमध्ये डिसेंबर 1971 मध्ये हाहाकार उडवणाऱ्या क्षेपणास्त्रसज्ज बोटींची सध्याची आवृत्ती असलेल्या 22व्या मिसाईल व्हेसल स्क्वाड्रनमधील जहाजांनी 28 मे 2021 रोजी मुंबई बंदरात वार्षिक पुरस्कार सोहळ्यांचे आयोजन केले. आकाराने अतिशय सरळ आणि वेगवान हालचाली करणाऱ्या या बोटी भारतीय नौदलाच्या सर्वात आधी हल्ला करणाऱ्या आघाडीवरच्या बोटी असून त्यांना किलर्स अशा अतिशय योग्य नावाने ओळखले जाते. त्यांचे केवळ एकमेव उद्दिष्ट असते आणि सर्वप्रथम आणि जोरदार आघात हेच त्यांचे घोषवाक्य आहे. प्रत्यक्षात दरवर्षी 4 डिसेंबरला याच साहसी तुकडीच्या कामगिरीचे स्मरण करण्यासाठी नौदल दिन साजरा केला जातो. नौदलाच्या वेस्टर्न नेव्हल कमांडचे ध्वज अधिकारी, प्रमुख कमांडर वाईस ऍडमिरल आर हरी कुमार यांच्या हस्ते या सोहळ्यात विशेष गुणवत्ताप्राप्त जहाजांना ट्रॉफी देऊन गौरवण्यात आले. ही जहाजे महाराष्ट्र नौदल क्षेत्राचे प्रमुख ध्वज अधिकारी रेअर ऍडमिरल अतुल आनंद यांच्या अधिकारक्षेत्रात मुंबईत तैनात आहेत. या ‘ किलर’ तुकडीचा भाग असलेल्या अतुल आनंद यांनी या जहाजांनी आपल्या गौरवशाली इतिहासाचा समृद्ध वारसा असाच पुढे सुरू ठेवण्यासाठी नेहमीच आपली कामगिरी उंचावत राहावे आणि शत्रूच्या मनात धडकी भरवण्यासाठी सज्ज राहावे, असे सांगितले.Jaydevi PS/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 118
अल्पसंख्यांक मंत्रालय
राज्यांतील अल्पसंख्यक आयोग
नवी दिल्ली, 23 मार्च 2023
सध्या देशात 18 राज्ये आणि केंद्रशासित प्रदेशात वैधानिक राज्य अल्पसंख्यक आयोग आहेत. ही राज्ये/केंद्रशासित प्रदेश म्हणजे आंध्र प्रदेश, बिहार, आसाम, छत्तीसगड, दिल्ली, झारखंड, कर्नाटक, केरळ, महाराष्ट्र, मध्य प्रदेश, मणिपूर, पंजाब, राजस्थान, उत्तराखंड, उत्तर प्रदेश, तामिळनाडू, तेलंगणा आणि पश्चिम बंगाल.
प्रधानमंत्री जन विकास कार्यक्रम  ची अंमलबजावणी राज्य सरकारे/केंद्रशासित प्रदेश प्रशासनामार्फत केली जाते. राज्यातील अल्पसंख्याक कल्याण विभाग हा प्रधानमंत्री जन विकास कार्यक्रमाच्या अंमलबजावणीसाठीचा नोडल विभाग असतो. पीएमजेव्हीके अंतर्गत राज्ये/केंद्रशासित प्रदेशांच्या अल्पसंख्याक आयोगांच्या कामगिरीच्या आधारावर त्यांचे मूल्यांकन केले जात नाही. तसेच, या मंत्रालयाद्वारे राबविण्यात येणाऱ्या योजनांचा प्रचारही राज्ये किंवा राज्य अल्पसंख्यक आयोगांकडून केला जात नाही.
मात्र अल्पसंख्यक व्यवहार मंत्रालय, ब्युरो ऑफ आउटरीच अँड कम्युनिकेशन-बीओसी, प्रसार आणि जनसंवाद विभागाद्वारे राष्ट्रीय आणि प्रादेशिक दैनिकांमध्ये विविध प्रिंट जाहिरातींद्वारे आपल्या योजनांचा प्रचार करते. मंत्रालय, इलेक्ट्रॉनिक माध्यमांद्वारे तसेच बीओसी आणि / दूरदर्शन किंवा या कार्यालयांच्या नोंदणीकृत एजन्सीद्वारे बाह्य प्रचार पद्धतींद्वारे प्रचार मोहिमा देखील राबवत असते. याव्यतिरिक्त, मंत्रालयाद्वारे राबवल्या जाणाऱ्या योजना/कार्यक्रमांबद्दल जागरूकता निर्माण करण्यासाठी प्रकल्प अंमलबजावणी संस्थांमार्फत कार्यशाळा/सेमिनार आयोजित करण्यास पाठबळ दिले जाते.
केंद्रीय अल्पसंख्यक व्यवहार मंत्री स्मृती झुबिन इराणी यांनी लोकसभेत एका प्रश्नाच्या लेखी उत्तरात ही माहिती दिली.
G.Chippalkatti/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 125
कार्मिक, सार्वजनिक तक्रार आणि निवृत्ती वेतन मंत्रालय
सीबीआयमध्ये अंतरिम नेमणूका करण्याबाबतचे तर्क सरकारने ठामपणे फेटाळले
नवी दिल्ली, 3 डिसेंबर 2018
सीबीआयमध्ये सध्या असलेली कथित धोरण शिथीलता संपवण्यासाठी सरकार दोन पर्यायांचा विचार करत असल्याचे वृत्त प्रसार माध्यमांमध्ये आले आहे.
- सीबीआयचे कामकाज पाहण्यासाठी महासंचालक दर्जाच्या विशेष कार्य अधिकाऱ्याची नेमणूक आणि
ब) भारतीय प्रशासन सेवेतील वरिष्ठ अधिकाऱ्याची देखरेखीसाठी नियुक्ती
मात्र भारत सरकारने या दोन्ही शक्यता ठामपणे फेटाळून लावल्या आहेत. सीबीआयचे सध्याचे संचालक आणि विशेष संचालक यांचे अधिकार काढून घेण्याचे पाऊल सरकारने दिल्ली विशेष पोलीस स्थापना कायदा 1946 च्या कलम-4  अंतर्गत अंतरिम पर्याय म्हणून घेतले असल्याचे स्पष्टीकरण देण्यात आले आहे.
हे प्रकरण सर्वोच्च न्यायालयापुढे वर्ग असून या संदर्भातील कोणतीही कृती ही सर्वोच्च न्यायालयाच्या निर्णयाशी सुसंगत अशीच घेतली जाईल आणि या संदर्भात सर्वोच्च न्यायालय निर्णय घेण्यापूर्वी घेतली जाणार नाही असे सरकारने स्पष्ट केले आहे. प्रसारमाध्यमातील वृत्त पूर्णत: खोटे असल्याचे सरकारने पुन्हा स्पष्ट केले आहे.
N.Sapre/J.Patnakar/P.Malandkar
(Visitor Counter : 52
पर्यावरण, वन एवं जलवायु परिवर्तन मंत्रालय
मानव-वन्यप्राणी यामधील संघर्ष कमी करुन त्यांच्यातील सुसंवादी सहअस्तित्वाला चालना देण्याच्या दृष्टीने केंद्रीय मंत्री भूपेंद्र यादव यांनी 14 मार्गदर्शक तत्वे केली जारी
नवी दिल्ली, 21 मार्च 2023
केंद्रीय पर्यावरण, वने आणि हवामानबदल मंत्री भुपेंद्र यादव यांनी आज मानव-वन्यजीव यामधील संघर्ष कमी करण्याच्या दृष्टीने 14 मार्गदर्शक तत्वे जारी केली. भारतात मानव-वन्यजीव यामधील संघर्ष कमी करण्याच्या दृष्टीने करण्याच्या परिणामकारक आणि सक्षम उपाय कोणते याबाबत सर्व संबधितांमध्ये सर्वसाधारण धारणा रुजावी हा यामागील हेतू. ही मार्गदर्शक तत्वे सल्लास्वरुपातील आहेत आणि स्थळानुसार उद्भवणारे मानव-वन्यजीव संघर्ष कमी करण्याच्या दृष्टीने उपाय विकसित करायला वाव असणारी अशी आहेत. मानव-वन्यजीव संघर्ष कमी करण्यासाठी भारत-जर्मन सहकार्य प्रकल्पांतर्गत ही मार्गदर्शक तत्वे विकसित केली आहेत. आणि ती पर्यावरण, वने आणि हवामानबदल मंत्रालयाने जर्मनीतील आंतरराष्ट्रीय मदत संस्था  GmbH) तसेच कर्नाटक, उत्तराखंड आणि पश्चिम बंगाल या राज्यांचे वनविभाग यांनी एकत्रितपणे तयार केली आहेत.
जारी केलेली ही 14 मार्गदर्शक तत्वांबदद्ल पुढीलप्रमाणे
10 प्रजातीविशेष मार्गदर्शक तत्वे
- मानव-हत्ती , -गवे, -चित्ता, -साप, - मगर, -गेंडा, -मकैक , -रानडुक्कर, अस्वल, - नीलगाय, - काळवीट आणि
4 सर्वसमावेशक मार्गदर्शक तत्वे
- भारतातील वने आणि प्रसारमाध्यम क्षेत्र : मानव-वन्यजीव संघर्ष कमी करण्याच्या दृष्टीने परिणामकारक संवाद
- व्यावसायिक आरोग्य आणि सुरक्षा या संदर्भात मानव-वन्यजीव संघर्ष कमी करण्याच्या दृष्टीने मार्गदर्शक तत्वे
- मानव-वन्यजीव संघर्षाशी संबधित परिस्थितीत जमावाचे प्रभावी नियंत्रण
- मानव-वन्यजीव संघर्ष उद्भवल्यास जीवाला धोका पोचवणारी आरोग्यविषयक आणिबाणीची परिस्थिती : यावेळी जीव महत्वाचा ही भूमिका
मानव-वन्यजीव संघर्षाच्या नकारात्मक परिणामांपासून माणसे आणि वन्यजीव या दोघांनाही संरक्षण मिळावे म्हणून त्यांच्या सुसंवादी सहअस्तित्वाच्या आवश्यकतेतून ही तत्वे तयार केली आहेत.
ती तयार करताना विविध संस्थांनी आणि राज्य सरकारांच्या वनविभागांनी केलेल्या सूचनाही विचारात घेतल्या आहेत.
समग्र दृष्टीकोन तयार करण्याच्या दृष्टीने ही मार्गदर्शक तत्वे एक आराखडा देतात.मानव-वन्यजीव संघर्षाच्या परिस्थिती तात्काळ हाताळण्याच्या दृष्टीने तसेच त्यावेळी अशा संघर्षाकडे नेणाऱ्या कृती, असा संघर्ष टाळण्याच्या पद्धती, त्यांचे व्यवस्थापन या सगळ्याच बाजूने हा संघर्ष टाळण्याच्या हेतूने ही तत्वे साकारली आहेत.
ही मार्गदर्शक तत्त्वे तयार करताना कृषी, पशुवैद्यकीय, आपत्ती व्यवस्थापन, जिल्हा प्रशासन, ग्रामीण विकास आणि पंचायती राज संस्था, स्वयंसेवी संस्था आणि प्रसारमाध्यमांसह प्रमुख संबंधितांचा आणि संबधित जागांचा समावेश असलेल्या सहभागी, समावेशक आणि एकात्मिक दृष्टिकोनाचा वापर करण्यात आला आहे.
R.Aghor/V.Sahrajrao/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 217
राष्ट्रपती कार्यालय
राष्ट्रपतींवर आज लष्करी रुग्णालयात मोतीबिंदू शस्त्रक्रिया करण्यात आली
राष्ट्रपती रामनाथ कोविंद यांच्या दुसऱ्या डोळ्यावर आज सकाळी  आर्मी हॉस्पिटल , नवी दिल्ली येथे मोतीबिंदू शस्त्रक्रिया करण्यात आली. शस्त्रक्रिया यशस्वी झाली असून त्यांना रुग्णालयातून घरी सोडण्यात आले आहे. 19 ऑगस्ट 2021 रोजी लष्करी रुग्णालयात त्यांच्या एका डोळ्यावर मोतीबिंदूची यशस्वी शस्त्रक्रिया करण्यात आली होती.
आरोग्य आणि कुटुंब कल्याण मंत्रालय
आपत्कालीन परिस्थितीत स्पुटनिक-व्ही लसीच्या मर्यादित वापराला राष्ट्रीय नियमकाकडून मंजुरी
नवी दिल्ली, 13 एप्रिल 2021
केंद्र सरकार कोविड-19 शी लढा देण्यासाठी पुढाकाराने संपूर्ण जबाबदारी उचलून विचारपूर्वक आणि वेळेपूर्वी पावले टाकत आहे. यामध्ये टाळेबंदी, सर्वेक्षण, चाचण्या, कोविड-उचित वर्तन आणि लसीकरण या पैलूंवर भर देण्यात येत आहे. 16 जानेवारी 2021 पासून देशव्यापी लसीकरण मोहीम सुरु आहे. आपत्कालीन परिस्थितीतील वापरासाठी अधिकृत  म्हणून दोन लसींना राष्ट्रीय नियामक- म्हणजेच भारतीय औषध महानियंत्रकांकडून  या पूर्वी मंजुरी मिळाली आहे. सिरम इन्स्टिट्यूट ऑफ इंडियाने तयार केलेली 'कोव्हीशील्ड' आणि भारत बायोटेक इंटरनॅशनल लिमिटेडने तयार केलेली 'कोव्हॅक्सिन' या त्या दोन लसी आहेत . तसेच, देशात इतर अनेक लसी, विकसनाच्या विविध टप्प्यांवर आहेत.
रशियाच्या 'मेसर्स गामालेया इन्स्टिट्यूट' या संस्थेने विकसित केलेल्या गॅम-कोव्हिड-व्हॅक अर्थात स्पुटनिक-व्ही या लसीच्या आयात आणि विपणनासाठी तसेच आपत्कालीन वापरासाठी भारतातील 'मेसर्स डॉ.रेड्डीज लॅबोरेटरीज लि.' या कंपनीने अर्ज केला होता. विविध रोगकारक सूक्ष्मजीवांविरोधात उपयोगी पडणाऱ्या गॅम-कोव्हिड-व्हॅक या लसीचे घटक एक व घटक दोन, रशियाच्या आरोग्य मंत्रालयांतर्गत काम करणाऱ्या राष्ट्रीय संशोधन केंद्राने विकसित केले आहेत. जगभरातील तीस देशांमध्ये या लसीला मंजुरी मिळाली आहे.
भारतात या लसीची आयात करून विपणन करण्याच्या दृष्टीने नियामकांची मंजुरी मिळवण्याकरिता मेसर्स डॉ. रेड्डीज लॅबोरेटरीज लिमिटेडने  रशियाच्या त्या संस्थेशी सहकार्य करार केला आहे. सदर लसीची प्रतिकारशक्तीविषयक सुरक्षितता आणि परिणामकारकता याविषयी केलेल्या चाचण्यांचे निकाल लॅन्सेट जर्नलमध्ये प्रसिद्ध कारण्यात आले आहेत.
M/s DRL ला, देशात टप्पा दोन/ तीन च्या क्लिनिकल चाचण्या करण्याची परवानगी देण्यात आली होती. या चाचण्यांतून मिळत असलेल्या माहितीचा अंतरिम अहवाल कंपनीने सादर केला आहे. नियामकांकरवी होत असलेल्या जलद उपाययोजनेचा एक भाग म्हणून, या माहितीचे सातत्याने परीक्षण होत असते. यासाठी रोगप्रतिकारशास्त्र, श्वसनसंस्थाशास्त्र, सूक्ष्मजीवशास्त्र, औषधशास्त्र, बालरोगशास्त्र इत्यादी विविध क्षेत्रांतील तज्ज्ञांना सहभागी करून घेतले जाते.
या विषयी तज्ज्ञ समितीने विविध महत्त्वपूर्ण बाबींवर विचारविनिमय केला. यात सुरक्षितता, वयोगट, मात्रांचे वेळापत्रक, पूर्वकाळजी, साठवण, धोक्याचे इशारे, दुष्परिणाम अशा अनेक मुद्द्यांचा समावेश होता. रशियात या लसीला मिळालेली मंजुरी आणि तेथील परिस्थिती यांचाही या समितीने सखोल अभ्यास केला. कंपनीने भारतात केलेल्या अभ्यासावरून सादर केलेला अहवाल आणि रशियातील तिसऱ्या टप्प्याच्या क्लिनिकल चाचण्यांचे अहवाल परस्परांशी सुसंगत असल्याचे समितीने म्हटले आहे.
अशाप्रकारे सविस्तर विचारविनिमय केल्यानंतर, या लसीचा आपत्कालीन परिस्थितीत मर्यादित वापर करण्यास मंजुरी देण्याची शिफारस या समितीने केली.
अठरा वर्षांवरील व्यक्तींमध्ये कोविड-19 रोगाचा प्रतिबंध करण्यासाठी या लसीचा उपयोग होईल. एकवीस दिवसांच्या अंतराने प्रत्येकी 0.5 मिलीच्या दोन मात्रा, स्नायूंमध्ये टोचून ही लस देणे आवश्यक आहे . ही लस उणे 18° सेल्सिअस तापमानात साठवली पाहिजे. या लसीचे दोन घटक असून त्यांत अदलाबदल होता कामा नये. काळजीपूर्वक विचार करून या समितीच्या शिफारशी भारतीय औषध महानियंत्रकांनी स्वीकारल्या आहेत. आता मेसर्स डॉ. रेड्डीज लॅबोरेटरीज लिमिटेड देशात या लसीची आयात करेल.
Jaydevi PS/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 385